Duitse rex - Wikipedia
Soort lyf Gemiddeld
Pels Slegs donshare
Die Duitse rex is 'n katras met die kenmerkende krullerige rex-pels. Sy geaardheid is baie soos dié van 'n Corniese rex.
'n Vroeë rex-tipe kat van Duitsland was Munk, 'n kat wat in 1930 of 1931 op 'n dorp naby Königsberg, Duitse Ryk (vandag Kaliningrad, Rusland), gebore is. Hy was die seun van 'n Angorakat en 'n Russiese bloukat. Hy het verskeie kleintjies op die dorp gehad voor hy in 1944 of 1945 dood is. Daar is egter nooit met hom geteel nie.
Die eerste Duiste rex-katte wat doelbewus geteel is, was twee katjies in 'n werpsel van vier in 1957 in Berlin-Buch. Die ma, Lämmchen (Lammetjie), het ook ander rex-katjies gehad en die meeste is gebruik om ander rasse soos die Corniese rex te verbeter. In 1968 het 'n Oos-Duitse telery die laaste drie van Lämmchen se kleintjies gekoop en die bloedlyn aangevul met Europese korthaarkatte en katte van gemengde rasse. Hoewel dit moontlik is, is dit nie seker of daar 'n verbintenis tussen Munk en Lämmchen was nie.
Nog 'n rex-kat, Schnurzel, is in die laat 1950's in Berlin-Buch gevind en is in die teelprogram gebruik.
Duitse rex-katte is van gemiddelde grootte met slank bene. Die kop is rond en die ore groot. Die oë is ook van gemiddelde grootte en hang af van die kleur van die pels. Die pels is kort en sag en neig om krullerig te wees. Alle kleure, ook wit, word aanvaar.
Die katte is vriendelik, spelerig en intelligent en vorm maklik 'n band met mense. Hul geaardheid is baie soos dié van 'n Corniese rex.
Batchelor, Anthony (2006): The revival of the German Rex Geargiveer 27 Januarie 2012 op Wayback Machine. PawAcademy-artikel
(de) Jaenicke, Ilona (2007): Die Geschichte der German Rex Geargiveer 30 September 2007 op Wayback Machine